CELEX: E2021J0002
Language: sl
Date: 2021-12-14 00:00:00
Title: Sodba Sodišča z dne 14. decembra 2021 v zadevi E-2/21 Norep AS proti Haugen Gruppen AS (Samozaposleni trgovski zastopniki – Direktiva 86/653/EGS – Člen 1(2) – Opredelitev pojma „trgovski zastopnik“ – Posredovanje pri prodaji ali nakupu izdelkov za naročitelja) 2022/C 153/08

7.4.2022   
            
            
               SL
            
            
               Uradni list Evropske unije
            
            
               C 153/14
            
         
      SODBA SODIŠČA
      z dne 14. decembra 2021
      v zadevi E-2/21
      Norep AS proti Haugen Gruppen AS
      
         
            (Samozaposleni trgovski zastopniki – Direktiva 86/653/EGS – Člen 1(2) – Opredelitev pojma „trgovski zastopnik“ – Posredovanje pri prodaji ali nakupu izdelkov za naročitelja)
         
      
      (2022/C 153/08)
      V zadevi E-2/21, Norep AS proti Haugen Gruppen AS – katere predmet je ZAHTEVEK, ki ga je Sodišču Efte na podlagi člena 34 Sporazuma med državami Efte o ustanovitvi nadzornega organa in sodišča predložilo Vrhovno sodišče Norveške (Norges Høyesterett) v zvezi z razlago Direktive Sveta 86/653/EGS z dne 18. decembra 1986 o usklajevanju zakonodaje držav članic o samozaposlenih trgovskih zastopnikih – je Sodišče Efte v sestavi: predsednik Páll Hreinsson (sodnik poročevalec) ter sodnika Per Christiansen in Bernd Hammermann 14. decembra 2021 izdalo sodbo, katere izrek se glasi:
      
                  1.
               
               
                  Člen 1(2) Direktive Sveta 86/653/EGS z dne 18. decembra 1986 o usklajevanju zakonodaje držav članic o samozaposlenih trgovskih zastopnikih, zlasti pojem „posredovati“, je treba razlagati tako, da ne predpostavlja nujno neposredne vpletenosti zastopnika pri oddajanju naročil strank naročitelju ali izključuje primera, v katerem se naročila pošiljajo neposredno od strank naročitelju.
               
            
                  2.
               
               
                  Za namene člena 1(2) Direktive 86/653/EGS bi se morala dejavnost, povezana s prodajo, šteti za posredovanje, če se opravlja posebej z namenom, da naročitelj sklene pogodbo o prodaji ali nakupu blaga, in če zastopnik deluje kot posrednik med naročiteljem in njegovimi strankami.